Atzinumi 25-TA-2627
Izdrukāts 10.06.2026. 14.03
Atzinumi 25-TA-2627
Izdrukāts 10.06.2026. 14.03
25-TA-2627: Likumprojekts (Grozījumi)
Grozījumi Aizsargjoslu likumā
TA saskaņojamie dokumenti
Likumprojekts (grozījumi) 3.0
Anotācija (ex-ante) 3.0
MK sēdes protokollēmuma projekts 3.0
Atzinuma sniedzējs
Akciju sabiedrība "Gaso"
Atzinums iesniegts
10.06.2026.
Atzinuma sniegšanas termiņš
11.06.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.

4. pants. 56. pantā:
	Priekšlikums
Dabasgāzes sadales sistēmas infrastruktūras ievērojamā daļā atrodas pazemē, turklāt zemes gabalos, kas nepieder dabasgāzes sadales sistēmas operatoram (Gaso). Sadales gāzesvada izbūvēšanas dziļumu strikti nosaka 2023.gada 27.aprīļa standarts Nr. LVS 417 “Dabasgāzes gāzesvadu sistēmas līdz 1,6 MPa (16 bar) projektēšana”, un minētā regulējuma precizitātes ievērošana ir sabiedriskās drošības un gāzesvadu efektīvās ekspluatācijas jautājums. Tai pašā laikā vairākkārt esam saskārušies ar gadījumiem, kad ar gāzesvada aizsargjoslu apgrūtinātā zemesgabalā bez saskaņošanas ar sadales sistēmas operatoru veic reljefa maiņas darbus (piemēram, nolīdzina zemesgabala virsmu), šādā veidā nepieļaujami samazinot izbūvēta gāzesvada izvietošanas dziļumu vai tieši pretēji mākslīgi to palielinot. Šādu pārkāpumu novēršanai Gaso rodas ievērojamais administratīvais un finansiālais slogs, jo pārkāpuma izdarītāja noteikšana ar Gaso pieejamiem resursiem bieži vien nav iespējama vai tas brīvprātīgi neatzīst savu vainu pārkāpuma izdarīšanā un atsakās no zemes virsmas līmeņa atgriešanas sākotnējā stāvoklī vai minēto darbu izdevumu kompensēšanas. Šādos gadījumos pārkāpuma novēršana tiek apmaksāta no Gaso finanšu resursiem, kas turpmāk negatīvi ietekmē dabasgāzes sadales sistēmas pakalpojumu tarifu.
Lai nepieļautu dabasgāzes sadales sistēmas ekspluatācijas drošības līmeņa pazemināšanos, kā arī novērstu nepamatotu izmaksu attiecināšanu uz dabasgāzes lietotājiem, Gaso ierosina papildināt Aizsargjoslu likuma 56.pantu ar otru daļu šādā redakcijā:
 
Piedāvātā redakcija
“(2) Ja konstatēta ar gāzesvadu, gāzapgādes iekārtu un būvju, gāzes noliktavu un krātuvju īpašnieku nesaskaņoti zemes darbi, kuru rezultātā ekspluatācijas aizsargjoslās ap gāzesvadiem, gāzapgādes iekārtām un būvēm, gāzes noliktavām un krātuvēm ir mainīts zemes virsmas līmenis un nav pierādāma cita persona, kura veikusi nesaskaņotus zemes darbus, gāzesvadu, gāzapgādes iekārtu un būvju, gāzes noliktavu un krātuvju īpašniekam ir tiesības uzdot zemes īpašniekam atgriezt zemes virsmas līmeni sākotnējā stāvoklī. Zemes īpašniekam ir tiesības pieprasīt zaudējumu atlīdzību no bijušā zemes īpašnieka vai personas, kura bez īpašnieka piekrišanas ir veikusi nesaskaņotus zemes darbus, ja tāda tiek konstatēta vēlāk.”.

